หลังมีเพศสัมพันธ์กี่วัน ถึงจะใช้ที่ตรวจครรภ์ตรวจได้คะ (ที่ตรวจแบบหยดปัสสาวะ)
สวัสดีค่ะ การตรวจหาการตั้งครรภ์จากปัสสาวะ จะเป็นการตรวจหาฮอร์โมน HCG โดยช่วงวันที่สามารถตรวจพบได้ จะขึ้นกับความไวของชุดตรวจปัสสาวะแต่ละยี่ห้อด้วย บางยี่ห้อสามารถตรวจหาฮอรโมนได้ตั้งแต่ระดับ 20 mIU/ml แต่บางยี่ห้อ สามารถตรวจได้เมื่อมีค่าฮอร์โมนเกิน 100 mIU/ml ขึ้นไปแล้ว ดังนั้นส่วนใหญ่การตรวจจากปัสสาวะต้องใช้เวลามากกว่า 1 สัปดาห์หลังจากการมีเพศสัมพันธ์ในวันไข่ตกไปแล้ว จึงจะเริ่มตรวจพบได้ แต่ผลลบลวง (ตรวจไม่พบ) ก็จะยังมากอยู่ โดยทั่วไปจึงแนะนำให้ตรวจเมื่อประจำเดือนขาดไปแล้ว 1-2 วัน และตรวจในตอนเช้าหลังตื่นนอน โอกาสที่จะตรวจพบก็จะมากกว่า 90%